รวมไอเดียของขวัญคริสต์มาสเพื่อสุขภาพโดนใจคนให้ ถูกใจคนรับ

รวมของขวัญคริสต์มาสเพื่อสุขภาพ จะให้เพื่อนหรือแฟนก็เลิศ!

เริ่มมีอากาศเย็น ๆ มาให้สัมผัสกันในช่วงปลายปี เป็นเหมือนสัญญาณบ่งบอกถึงช่วงของเทศกาลแห่งความสุข ทั้งคริสต์มาสและปีใหม่ อีกหนึ่งกิจกรรมที่หลาย ๆ คนตั้งตารอก็คือการจับสลากและการให้ของขวัญแก่คนที่เรารัก แต่การเลือกของขวัญคริสต์มาสให้เพื่อน เลือกของขวัญคริสต์มาสให้แฟนและของขวัญคริสต์มาสให้เด็ก ๆ ในออฟฟิศกลับไม่ง่ายอย่างที่คิด แต่ไม่ต้องห่วงไป วันนี้ซันเดย์มีไอเดียของขวัญคริสต์มาสปัง ๆ รวมมาให้แล้ว!

เครื่องนวดกล้ามเนื้อ

สำหรับชาวออฟฟิศที่นั่งทำงานกันทั้งวัน ต้องพบเจอกับปัญหาปวดหลัง ปวดไหล่กันแน่นอน แต่จะให้ไปนวดไทยบ่อย ๆ ก็ใช้เวลาเยอะ แถมยังราคาไม่ถูกอีกด้วย ดังนั้นของขวัญชิ้นแรกที่ซันเดย์อยากแนะนำคือปืนนวดคลายกล้ามเนื้อ ที่ราคาเริ่มต้นหลักร้อย ไปจนถึงหลีกพัน มีตัวเลือกให้เลือกหลาหลายแบบ เหมาะกับการใช้งานที่แตกต่างกันออกไป จะซื้อเป็นของขวัญคริสต์มาสให้เพื่อนหรือแฟนก็ถูกใจผู้รับแน่นอน

เครื่องพ่นไอน้ำ

อยู่นอกบ้านทั้งวัน ทำงานมาเหนื่อย ๆ กลับมาบ้านแล้ว ใคร ๆ ก็อยากรู้สึกผ่อนคลาย หนึ่งในตัวช่วยสำคัญก็คือเครื่องพ่นไอน้ำ ที่สามารถใส่น้ำหอมอโรมาเข้าไปเพื่อเพิ่มกลิ่นหอมผ่อนคลายให้กับบ้านได้ ข้อดีก็คือราคาไม่แพงมาก มีหลากหลายแบรนด์ให้เลือก ผู้รับได้ไปก็สามารถเลือกซื้อกลิ่นที่ชอบมาใส่เองได้เหมือนกัน เรียกได้ว่าเหมือนเรายกสปาไปให้ผู้รับถึงบ้านเลยทีเดียว

เครื่องฟอกอากาศแบบพกพา

อยากให้คนที่เรารักมีสุขภาพดี ต้องเลือกของขวัญคริสต์มาสที่ช่วยให้พวกเขาดูแลสุขภาพได้ง่ายและสะดวกมากขึ้น อย่างเครื่องฟอกอากาศแบบพกพาที่สามารถวางในรถก็ได้ บนโต๊ะทำงานก็ได้ แถมยังเคลื่อนย้ายง่าย ใช้งานได้ทุกที่ ลดความเสี่ยงด้านสุขภาพที่เกิดจากมลภาวะในอากาศได้เป็นอย่างดี โดยเฉพาะแฟนหรือเพื่อนใครที่เป็นภูมิแพ้บ่อย ๆ ถ้าเราซื้อเครื่องฟอกอากาศแบบพกพาเป็นของขวัญคริสต์มาสให้ รับรองว่าพวกเขาต้องสัมผัสได้ถึงความใส่ใจของเราอย่างแน่นอน

โฟมอุดหูกันเสียงรบกวน

เสียงรบกวนกลางดึก เป็นหนึ่งในปัจจัยสำคัญที่ทำให้เราตื่นนอน หลับไม่สนิท ทำให้คุณภาพของการนอนหลับลดลง เมื่อตื่นขึ้นมาก็รู้สึกเหมือนพักผ่อนไม่เต็มที่ เหนื่อยล้า ส่งผลต่อการเรียนและการทำงานโดยตรง ถ้าปล่อยไว้นาน ก็ทำให้เกิดโรคอื่น ๆ ตามมาได้ด้วย โฟมอุดหูกันเสียงรบกวนจึงเป็นอีกหนึ่งของขวัญวันคริสต์มาสที่จะทำให้ผู้รับได้สัมผัสกับการนอนหลับแสนสบาย ทำให้สุขภาพดีขึ้นในระยะยาวด้วย

ที่วางเท้าใต้โต๊ะทำงาน

ของขวัญวันคริสต์มาสและปีใหม่ชิ้นสุดท้ายที่ซันเดย์อยากแนะนำ เพราะใช้ดี แถมยังช่วยปรับการนั่งให้ถูกต้องตามหลักด้วยก้คือที่วางเท้าใต้โต๊ะทำงานนั่นเอง ราคาแค่หลักร้อย ใช้งานได้นานหลายปี มีประโยชน์ต่อชาวออฟฟิศสุด ๆ เพราะช่วยทำให้เท้าไม่ลอย ช่วยให้เข่าได้รับการกดทับลดลง ลดอาการปวดขาหรือชาขาเวลานั่งนาน ๆ เรียกได้ว่าซื้อให้ใครก็ถูกใจ แถมยังทำให้สุขภาพดีอีกด้วย

ดูแลคนที่เรารักด้วยประกันสุขภาพ

เพราะสุขภาพคือเรื่องสำคัญ หากกำลังมองหาของขวัญคริสต์มาสที่บ่งบอกได้ถึงความห่วงใยของเรา พร้อม ๆ ไปกับการดูแลสุขภาพของคนที่เรารักอย่างเต็มที่ ก็สามารถเลือกซื้อประกันสุขภาพซันเดย์ให้พวกเขาเป็นของขวัญได้เช่นกัน

เปิดแผนประกันออนไลน์ เลือกประกันสุขภาพซันเดย์ แผนไหนดี?